Document ID: /fineweb-2-swissfilter-quality_10-filterrobots/filtered/07737.jsonl.gz/58

Beatus Salodurensis Latinitatis cultoribus cultricibusque salutem plurimam dicit!
Vos invitare velim ad circuli Latini Salodurensis conventiculum quintum.
Quando?
- 4° die mens. Iul. a. 2016°; inde ab hora quinta usque ad horam sextam postmeridianam.
Ubi?
- in conclavi K07 Gymnasii Cantonalis Salodurensis
Quis? Quid?
- Alfonsus Künzle, sodalis noster Turicensis, habebit orationem cum titulo «De epigraphia imperii Romani». Primum de aliquibus quaestionibus generalibus disseret, deinde de tribus generibus titulorum loquetur, nempe: de titulis sacralibus, de titulis in operibus publicis et privatis inscriptis, de titulis sepulcralibus.
- Mense Martio huius anni Conradus Gesnerus Turicensis quingentesimum diem explevit natalem. Qua de causa Beatus Salodurensis de illo polyhistore ingenioso praecipueque de eius libro «Bibliotheca universalis» inscripto quaedam proponet.
- Daniele Salodurensis de quadam expositione Erasmo Roterodamo dedicata verbis referet brevibus. Nam abhinc quingentos annos Erasmi novi testamenti editio praeclara in lucem edita est – scilicet Basileae in urbe. De his rebus docet expositio, quae his diebus in Museo Historico Basiliensi editur.
Quomodo conventiculo interesse possum?
- Si conventiculo interesse vis, scribe quaeso ad <email-pii> (nam illa prima mihi cura est, ut satis vini nobis suppetat, ne quis siti laboret.)
Bene valete!
Scribebam Saloduri in oppidulo d. 14° mens. Mai. a. 2016°